**LATVIJAS LAUKSAIMNIECĪBAS UNIVERSITĀTE**

**SENĀTA LĒMUMS**

**Jelgavā**

**2017. gada 11. oktobrī Nr. 9 - 106**

**Par studiju maksas atvieglojumiem**

**sekmīgi studējošajiem**

Noklausoties studiju prorektora Aigara Laizāna ziņojumu un pamatojoties uz Studiju padomes 2017. gada 27. septembra sēdes ieteikumu,

**Senāts nolemj:**

1. Noteikt, ka atbrīvot no studiju maksas vienā studiju programmā var:
	1. LLU strādājošu darbinieku, kurš sekmīgi studē doktora studijās;
	2. ne mazāk kā 10 gadusLLU strādājoša darbinieka bērnu līdz 24 gadu vecumam (ieskaitot), kurš **pirmo reizi** **sekmīgi studē** pilna laika pamatstudiju programmā.
2. Noteikt, ka studiju programmai apstiprināto studiju maksu līdz 50% var samazināt LLU pilna un nepilna laika pamatstudiju un maģistra studiju programmās sekmīgi studējošajam pirmās un otrās grupas invalīdam, kā arī bārenim vai bez vecāku apgādības palikušai personai, līdz 24 gadu vecumam (ieskaitot).
3. LLU studējošiem sportistiem, kuri **pirmo reizi sekmīgi** **studē** pilna laika pamatstudiju vai maģistra studiju programmā var piešķirt šādus studiju maksas atvieglojumus:
	1. līdz 100% no studiju maksas, ja sportists ir Latvijas Republikas izlases dalībnieks;
	2. līdz 100% no studiju maksas komandu sporta veidos, ja ar komandu, kuru pārstāv students, ir noslēgts LLU sadarbības līgums un komandas nosaukumā ir iekļauta abreviatūra „LLU”;
	3. līdz 50% no studiju maksas, ja sportists ir iekļauts Latvijas Republikas izlases kandidātos un aizstāv LLU godu dažāda mēroga sporta sacensībās.
4. Lai stimulētu tautiešu atgriešanos Latvijā, Latvijas Lauksaimniecības universitāte katru gadu nodrošina divas studiju vietas jebkurā LLU studiju programmā par maksu latviešu izcelsmes personām no Krievijas, kas izpilda visus nosacījumus uzņemšanai LLU. Sekmīgi studējot, šīs personas atbrīvo no studiju maksas.
5. Studiju maksas atvieglojumus nepiemēro, ja studējošais atjauno studijas pēc eksmatrikulācijas.
6. Atzīt par spēku zaudējušu Senāta 2014. gada 12. februāra lēmumu Nr. 8-49 *Par studiju maksas atvieglojumiem sekmīgi studējošajiem* ar tā grozījumiem 2014. gada 12. novembra lēmums
Nr. 8-129.

Senāta priekšsēdis R. Sudārs

Sekretāre T.Tabunova